cyanic-selkie/wikianc huggingface dataset:
הבחירות לרשויות המקומיות בישראל (2023)
לוד
אירועיים בולטים שהתקיימו לאחר בחירות 2018 ועתידים להשפיע באופן ישיר על תוצאות הבחירות, הם אכלוס שכונת גני איילון ("אחיסמך הגדולה") שמרבית תושביה הם חרדים המשתייכים לזרם הליטאי, והמהומות בעיר במאי 2021 בהם מתו שניים מתושבי העיר ונגרם נזק רב.
בבחירות אלו ייבחרו שוב 19 מושבים. במזכר שהתפרסם מכינוס הכנה מוניציפלי של תנועת ’דגל התורה’ הארצית, מפלגה שלא התמודדה בלוד בעבר, הוחלט על הקמת רשימה שתתמודד למועצת העיר. גם קהילת חב"ד בעיר, המונה למעלה מ-1000 משפחות, הכריזה על הקמת רשימה שתתמודד בבחירות הקרובות. סיעת הליכוד קיימה בחירות פנימיות ב-10 ביולי 2023 ובו נבחר ראשון שבתאי קטש ואחריו מיכל חן סופיר, שהתמודדה ללא הצלחה באופן עצמאי בבחירות הקודמות, עוד ברשימה חלק מחברי המועצה היוצאת מטעם הליכוד וחברת המועצה אלמז זירו, שנבחרה בבחירות הקודמות במסגרת הבית היהודי כנציגה של רשימה שהוביל פנחס עידן. המשנה לראש העיר רפי יקותיאלי (יש עתיד לכולנו במועצה היוצאת) צירף לרשימתו את אשת התקשורת הדתית הדר מילר שאף תוביל את הרשימה.
לקיה
ראש המועצה המקומית לקיה הוא אחמד אלאסד שנבחר לראשות המועצה בסיבוב שני.
מספר חברי המועצה בבחירות אלו הוא 13.
מבשרת ציון
ראש המועצה המקומית המכהן של מבשרת ציון, יורם שמעון, נבחר ב-2018 לתקופת כהונה שנייה כמועמד יחיד.
במועצת הרשות היוצאת היו 15 חברים, מתוכם 8 ייצגו את רשימת "חי" של ראש העיר ושאר 7 המנדטים התחלקו בין 5 רשימות אחרות. גם במועצה הנכנסת 15 חברים.
מג'ד אל-כרום
מספר חברי המועצה בבחירות אלו הוא 13.
מגדל
ראש המועצה המקומית המכהן של מגדל הוא נתנאל אלפסי, שנבחר לראשונה לתפקיד ב-2018.
מספר חברי המועצה בבחירות אלו הוא 7.
מגדל העמק
ראש עיריית מגדל העמק הוא אלי ברדה, המכהן בתפקיד מאז 1998 הודיע שלא יתמודד בבחירות אלה. הודיעו על התמודדות לתפקיד חבר המועצה יקי בן חיים, שהפסיד לברדה ב-2018, חבר המועצה לשעבר (פרש בסוף 2021 בעקבות הסכם רוטציה) חן שאול וחברת המועצה אלגריה בן-קסוס.
מספר חברי המועצה בבחירות אלו הוא 15.
מודיעין-מכבים-רעות
ראש עיריית מודיעין-מכבים-רעות חיים ביבס, המכהן מאז 2008, נבחר ברוב של 90.64% כמועמד יחיד לראשות העיר. מתמודד מו לו אלעד שמעונוביץ׳ המשנה לראש העיר נתנמך על ידי המחנה הממלכתי
מועצת העיר היוצאת מנתה 19 מושבים, מספר שיעלה בבחירות הנוכחיות ל-21. נכון לאוגוסט 2023 צפויות להתמודד 14 רשימות שונות למועצת העיר ובנוסף להם עשויה להתמודד רשימה מטעם מפלגת הציונות הדתית.
בנוסף צפויות להתקיים בחירות לוועד הרובע העירוני של מכבים-רעות ובו 9 מושבים.
מודיעין עילית
יעקב אשר גוטרמן מכהן כראש עיריית מודיעין עילית משנת 2000 כנציג דגל התורה ברשימת יהדות התורה.
מספר חברי המועצה בבחירות אלו הוא 19.
מזכרת בתיה
ראש מועצת מזכרת בתיה גבי גאון (סיעת מש"ב), שנבחר לראשונה לתפקיד ב-2018, הודיע שיתמודד פעם נוספת.
מספר חברי המועצה הנבחרים עלה בבחירות 2018 מ-11 ל-13.
מזרעה
ראש המועצה המקומית המכהן של מזרעה הוא פואד עווד.
מספר חברי המועצה בבחירות אלו הוא 9.
מטולה
ראש מועצה מקומית מטולה דוד אזולאי, המכהן מאז 2015.
במליאת המועצה היוצאת והמליאה הנכנסת 7 מושבים.
מיתר
ראש מועצה מקומית מיתר הוא שמעון מזוז שנבחר לראשונה לתפקיד ב-2018 בסיבוב הבחירות השני. מולו מתמודדים: יו"ר האופוזיציה שמעון פרץ, סער חרזי ושי דוד, איש מפלגת כחול לבן.
מספר חברי המועצה בבחירות אלו הוא 11.
מסעדה
מסעדה היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 ועד 2018 תושבים שקיבלו כתב מינוי ורק מ-2018 התקיימו בהן בחירות. בתחילה נרשמו לבחירות 2018 שלושה מתמודדים לראשות המועצה ו-4 רשימות אך סמוך לבחירות הוחלט על החרמת הבחירות, מה שהוביל לפרישת כל המועמדים והקמת ועדה קרואה.
מספר חברי המועצה העומדים לבחירה בבחירות אלו הוא 9.
מע'אר
ראש העיר מע'אר, שהייתה מועצה מקומית בבחירות 2018 והוכרזה כעיר באוקטובר 2021, הוא פריד גאנם שנבחר ב-2018 לאחר סיבוב בחירות שני.
מספר חברי מועצת העיר בבחירות אלו הוא 13.
מעיליא
ראש המועצה המקומית המכהן של מעיליא הוא חאתם עראף.
מספר חברי המועצה העומדים לבחירה בבחירות אלו הוא 9.
מעלה אדומים
בני כשריאל, ראש עיריית מעלה אדומים מאז 1992 הודיע ביום העצמאות שקדם לבחירות כי לא יתמודד בבחירות פעם נוספת.
15 המושבים במועצת העיר היוצאת התחלקו בין "כחול לבן" של כשריאל שקיבלה 6 מנדטים, "מעלה ביתנו" שקיבלה 5 מנדטים, רשימה משותפת של "יחד" והבית היהודי שקיבלה שני מנדטים וש"ס שקיבלה שני מנדטים אף היא. גם בבחירות אלו יועמדו לבחירה 15 מושבים.
נכון לאוגוסט 2023, שלושה שלושה מתמודדים הכריזו על מועמדותם: סגן ראש העיר גיא יפרח, חבר המועצה אבי רחמים ויו"ר הנהגת ההורים העירונית שלומי ירוחם.
מעלה אפרים
ראש מועצת מעלה אפרים שלמה ללוש ורשימתו הוכרזו ב-2018 כזוכים לאחר שהיו היחידים שהתמודדו בבחירות.
מעלה עירון
ראש המועצה המקומית מעלה עירון הוא מחמוד ג'בארין, שזו לו קדנציה ראשונה בתפקיד.
13 המקומות במליאת המועצה היוצאת התחלקו בין רשימת "אלנהדה" עם 4 מנדטים, רשימות "אלופאא" ו"שבאב אלופאק" עם שני מנדטים כל אחת ורשימות "אלקראר", "אלאופק אלג'דיד" ו"אלעמל ואלאסלאח" עם מושב אחד כל אחת. גם בבחירות אלו ייבחרו 13 נציגים למועצה.
מעלות תרשיחא
ראש העיר מעלות תרשיחא הוא ארקדי פומרנץ, שניצח בסיבוב שני את שלמה בוחבוט שכיהן בתפקיד 42 שנה ברציפות.
מספר חברי מועצת העיר בבחירות אלו הוא 15.
מצפה רמון
ראש מועצה מקומית מצפה רמון הוא רוני מרום, לו זו כהונה שנייה בתפקיד.
9 המקומות במליאת המועצה היוצאת התחלקו בין 6 רשימות: "אחדות", "יוזמה ושינוי" ו"כולנו מצפאים" עם 2 מנדטים כל אחת וישראל ביתנו, "מצפה אחת" בראשות פלורה שושן ו"מצפה למצפאים" עם מנדט אחד כל אחת. גם בבחירות אלו ייבחרו 9 מועמדים למועצה.
משהד
ראש המועצה המקומית המכהן של משהד הוא וג'יה סלימאן שנבחר לתפקיד ב-2018 לאחר סיבוב בחירות שני.
מספר חברי המועצה בבחירות אלו הוא 9.
Take a Chance on Me
Take a Chance on Me (תרגום חופשי: המר עליי) הוא שירה של אבבא שהוקלט באוגוסט 1977 ויצא בדצמבר אותה שנה, עם "I'm a Marionette" בתור הבי-סייד של הסינגל. אפשר למצוא אותו באלבומם "ABBA: The Album". עד היום, "Take a Chance on Me" נשאר אחד מהשירים האהובים ביותר של אבבא.
הבחירות לרשויות המקומיות בישראל (2023)
נהריה
ראש עיריית נהריה הוא רונן מרלי שנבחר לראשונה לתפקיד ב-2018 לאחר שהביס את קודמו ג'קי סבג שכיהן בתפקיד מאז 1989.
Take a Chance on Me
השיר
הסגנון המוזיקלי של השיר, והקליפ שליווה אותו היה קצבי, תוך שימוש באפקטים של צילום על ושימוש במסך מחולק לארבע. הליווי הקולי בשיר הוא מוטיב אוסטינטו, מוטיב ריתמי או מלודי לאורך זמן.
הבחירות לרשויות המקומיות בישראל (2023)
נהריה
בבחירות למועצת העיר תתמודד רשימת הציונות הדתית בראשות חן אלמגור, זאת לאחר שבמועצה היוצאת אין רשימות המייצגות את הציבור הדתי לאומי בעיר.
נוף הגליל
ראש העיר נוף הגליל (נקראה עד יוני 2019 "נצרת עילית") הוא רונן פלוט, שנבחר לראשונה לתפקיד בבחירות מיוחדות ב-2016 והתמודד בשנית ב-2018 כמועמד יחיד כשהוא זוכה לתמיכה של 98.61% מקולות המצביעים. פלוט צפוי להתמודד לכהונה נוספת.
בבחירות 2018 נבחרו למועצה 17 נציגים, מהם 13 לרשימת "נצרת עילית החדשה" בראשות פלוט, 3 לנציגי "הרשימה המשותפת לדו קיום" ואחד לרשימה הדתית "חזית יהודית מאוחדת". גם בבחירות 2023 ייבחרו 17 נציגים למועצת העיר.
נחף
ראש המועצה המקומית המכהן של נחף הוא עבד אל באסט קיס שנבחר לראשונה לתפקיד ב-2018 בסיבוב בחירות שני.
נס ציונה
ראש עיריית נס ציונה המכהן הוא שמואל בוקסר (רשימת "טוב") שנבחר לראשונה ב-2018, לאחר שגבר על יריבו שחר רובין וזכה בכ-59% מהקולות. מולו מתמודדים חבר המועצה עמוס לוגסי והפעילה החברתית גלית אבינועם.
בנובמבר 2021 הודיע סגן ראש העיר שחר רובין שיתמודד גם הוא אך הודיע כי הוא פורש מהמרוץ בתחילת אוגוסט 2023
Take a Chance on Me
מיקומי שיא
השיר זכה להימנות עם הלהיטים המוצלחים ביותר של הלהקה, השיר השביעי שלה שזכה במקום ראשון במצעד הסינגלים הבריטי.
הבחירות לרשויות המקומיות בישראל (2023)
נס ציונה
מספר חברי מועצת העיר בבחירות אלו הוא 15. בבחירות למועצת העיר יתמודדו המפלגות יש עתיד והמחנה הממלכתי תחת רשימה אחת.
נצרת
ראש עיריית נצרת עלי סלאם ("אבו מאהר"), ראש רשימת "נאסרתי", מכהן זו קדנציה שנייה בתפקיד.
Take a Chance on Me
גרסאות נוספות לשיר
להקת אירייז'ר הקליטה ב-1992 גרסת כיסוי שלה לשיר ולווידאו, תוך חיקוי צורת העמדת השיר והתלבושות. גרסה זו זכתה להגיע למקומות גבוהים במצעדים.
הבחירות לרשויות המקומיות בישראל (2023)
נצרת
מספר חברי מועצת העיר בבחירות אלו הוא 19.
נשר
ראש העיר נשר המכהן הוא רועי לוי (כן נשר) שנבחר לראשונה לתפקיד ב-2018, מולו מתמודד יו"ר האופוזיציה בעיר שלומי זינו מטעם רשימת "הליכוד".
מספר חברי מועצת העיר בבחירות אלו הוא 13. רשימת מועמדים חדשה היא "נשר מספר אחת" בראשות אסף גפן התומכת ברועי לוי לראשות העיר.
נתיבות
ראש עיריית נתיבות הוא יחיאל זוהר (הליכוד), המכהן בתפקיד מאז 1989, אם ייבחר צפוי זוהר להיות ראש העיר שמכהן הכי הרבה שנים בישראל (39), מולו מתמודד עורך הדין טל-שלמה אדרי ברשימת "נתיבות של כולנו"
Take a Chance on Me
גרסאות נוספות לשיר
אומנים נוספים אחרים הקליטו גרסאות לשיר.
הבחירות לרשויות המקומיות בישראל (2023)
נתיבות
בבחירות 2018 נבחרו למועצה 15 נציגים, מהם 5 לרשימת "התאחדות בני התורה נתיבות", 4 לרשימת "הליכוד" בראשות זוהר, 2 לרשימת "דרך ארץ", 2 מרשימת "אחדות ביחד", ונציג יחיד מ"נתיבות ביתנו" ו"כולנו נתיבות" כל אחת.
נתניה
ראש העירייה המכהנת, מרים פיירברג מרשימת "נתניה אחת", המכהנת בתפקיד ברציפות מאז 1998, הכריזה על התמודדות לקדנציה שישית. חברי המועצה אפרים בולמש ("נתניה חופשית באמת", שנתמכה על ידי מפלגת העבודה), טלי מולנר ("פעימה חדשה") ואבי סלמה (שנבחר מטעם סיעתה של ראש העירייה פיירברג, "נתניה אחת") הודיעו כי יתמודדו על ראשות העיר. ח"כ סימון דוידסון החל בהכנות להתמודדות לראשות העיר.
27 המושבים במליאת המועצה היוצאת התחלקו בין 12 סיעות שונות. הגדולה ביניהן היא סיעת "נתניה אחת", לה 6 מושבים במועצת העיר. בבחירות הקרובות נוספו 2 מושבים ולמועצת העיר ייבחרו 29 נציגים.
Take a Chance on Me
גרסאות נוספות לשיר
השיר מושמע גם במחזמר מאמה מיה! ובסרט המבוסס עליו.
הבחירות לרשויות המקומיות בישראל (2023)
סאג'ור
ראש המועצה המקומית המכהן של סאג'ור הוא ג'בר חמוד שזכה בקדנציה נוספת ב-2018 לאחר שגבר על יריבו העיקרי ב-10 קולות בלבד.
מספר חברי המועצה בבחירות אלו הוא 9.
סביון
מוטי לנדאו מרשימת "סביון לתושביה" מכהן כראש המועצה המקומית סביון מאז 2013.
9 המקומות במליאת המועצה היוצאת התחלקו בין "סביון לתושביה בראשות מוטי לנדאו" שזכתה ב-5 מנדטים וברוב מוחלט במועצה ורשימות "סביון שלנו" בראשות דורון ויסברוד ו"בעד סביון" בראשות דפנה שפיגלמן שזכו ב-2 מנדטים כל אחת. גם בבחירות אלו ייבחרו 9 מנדטים למליאת המועצה.
סח'נין
ראש עיריית סח'נין הוא ספואת אבו ריא איש חד"ש, שנבחר לראשונה לתפקיד ב-2018 כשגבר על קודמו מאזן גנאים, המשמש מאז 2021 כחבר הכנסת.
15 המושבים במועצה היוצאת מייצגים 3 רשימות שזכו בשני מנדטים ו-9 רשימות שזכו במנדט בודד. גם בבחירות אלו ייבחרו 15 מושבים למועצה.
ע'ג'ר
במועצה מקומית ע'ג'ר (רג'ר), הנמצאת בחלקה בשטח לבנון, לא צפויה להתקיים מערכת בחירות של ממש בהמשך לנוהג שקיים במועצה מאז כיבושה על ידי ישראל ותחילת הבחירות שם, לפיה מוגשת לבחירה רשימה אחת ומועמד אחד לראשות המועצה(7). בתחילה עמד בראש המועצה, סלמאן חטיב, ששימש מוכתר הכפר בימי השלטון הסורי, עד שהוחלף ב-2003 על ידי אחיינו אחמד פתאליוהוכרז כראש המועצה בכל מערכות הבחירות מאז.
מספר חברי המועצה בבחירות אלו הוא 7.
עומר
פיני בדש מכהן כראש המועצה המקומית עומר ברציפות מאז 1990 והודיע ביולי 2023 כי הוא פורש מהתפקיד ולא יתמודד לקדנציה נוספת. בבחירות 2018 ניצח בדש את סימה כחלון בהפרש של 87 קולות בלבד. כחלון הודיעה כי תתמודד פעם נוספת על ראשות המועצה. ארז בדש, אחיינו של פיני, המשמש כראש מועצת נאות חובב, הכריז ביוני על התמודדות בבחירות. גם היזם יוסי כהן הכריז על התמודדות.
9 המושבים במליאת המועצה מתחלקים בין 3 סיעות: סיעת "עומר בתנופה" של ראש המועצה בדש עם 4 מושבים, סיעת "עומר יכולה יותר" שגם לה 4 מושבים וסיעת "עומר שלנו" עם מושב אחד. גם בבחירות אלו ייבחרו 9 מושבים למועצה.
עיילבון
סמיר אבו זייד מכהן כראש המועצה המקומית עיילבון, לאחר שניצח ב-2018 את קודמו ג'ריס מטר.
מספר חברי המועצה בבחירות אלו הוא 9.
עילוט
בראשות מועצת עילוט עומד אבראהים אבו ראס.
מספר חברי המועצה בבחירות אלו הוא 9.
עין מאהל
ראש מועצה מקומית עין מאהל הוא אחמד חביבאללה שנבחר לתפקיד ב-2018.
מספר חברי המועצה בבחירות אלו הוא 11.
עין קנייא
עין קנייא היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 ועד 2018 תושבים שקיבלו כתב מינוי ורק מ-2018 התקיימו בהן בחירות. בטרם הוכרז על חרם על הבחירות ב-2018 נרשמו להתמודדות על ראשות המועצה 5 מועמדים ו-5 רשימות התמודדו על 7 המקומות במועצה היוצאת. לאחר ההכרזה על חרם בחירות פרשו כמעט כל המועמדים וואיל מוגרבי, שנותר יחיד ברשימתו "סאוא" קיבל 20 קולות וגבר על סמירה רדא עמראן שקיבלה את קולה בלבד. גם במועצה הנכנסת 7 מקומות לבחירה.
עכו
מספר חברי מועצת העיר בבחירות אלו הוא 17.
עמנואל
במועצה היוצאת כיהנו 9 חברי מועצה. מטעם ש"ס, "רשימת התורה המאוחדת" ו"חינוך עם נשמה" מכהנים שני נציגים ומטעם רשימות סיעת טוב, "קהילת החסידים וברסלב בעמנואל" וחב"ד עמנואל מכהן נציג אחד. סיעתו של ראש המועצה הנכנס לא עברה את אחוז החסימה וגפני מכהן, בהתאם לחוק, כחבר עשירי במועצת העיר. גם בבחירות אלו ייבחרו 9 מושבים למועצה.
עספיא
בראש מועצה מקומית עספיא (עוספיה) עומד בהיג' מנסור שנבחר לתפקיד ב-2018. מולו מתמודדים איש העסקים חיר כיוף ומוניב סאבא.
11 המושבים במועצה היוצאת מייצגים 11 רשימות מועמדים שונות. תנועת עוספיה אלהדף הודיעה כי תציב מועמדים מטעמה.
עפולה
ראש עיריית עפולה המכהן הוא אבי אלקבץ מסיעת "עפולה אחת" שנבחר לכהונה שנייה ב-2018 בפער של 600 קולות מקודמו יצחק מירון ("תנופה לעפולה"), שניצח אותו בבחירות הקודמות וכיהן בתפקיד בין השנים 2013–2018. אלקבץ ומירון צפויים להתמודד פעם נוספת (מירון הכריז רשמית על התמודדות נוספת בספטמבר 2022) ומולם יתמודדו גם פרופ' רמי יוסף מסיעת "יחד ננצח", חבר המועצה שלמה מליחי (סיעת "עוצמה") ועו"ד דב הירש.
עראבה
ראש עיריית עראבה המכהן הוא עומר ואכד שנבחר לראשונה לתפקיד ב-2018.
מספר חברי מועצת העיר בבחירות אלו הוא 15.
ערד
ראש עיריית ערד המכהן הוא ניסן בן חמו מסיעת "עתיד חדש לערד" שנבחר לראשונה בבחירות מיוחדות ב-2015 ובשנית ב-2018.
ערערה
ראש המועצה המכהן בערערה הוא מודר יונס שנבחר מחדש לתפקיד ב-2018 בסיבוב השני, לאחר סיבוב ראשון בו התמודדו 7 מועמדים.
בבחירות 2018 התמודדו 19 רשימות על 13 המקומות במועצה, מתוכן עברו 8 את אחוז החסימה. רשימת "אלתדאמון אלוטני" קיבלה 3 מנדטים, רשימות "אלנהדה" ו"אלאמל ואלאסלאח" זכו בשני מנדטים ורשימות "אלדמיר ואלאמל", "אלרוחה", "אלופאק", "אלסלאם א", "אלתקוה" ו"אלצדק" זכו במנדט אחד. גם בבחירות אלו ייבחרו 13 נציגים למועצה.
ערערה בנגב
ראש המועצה המקומית ערערה בנגב המכהן הוא נאיף אבו עראר.
מספר חברי המועצה בבחירות אלו הוא 13.
פוריידיס
ראש מועצה מקומית פוריידיס המכהן הוא איימן מרעי, שנבחרו לראשונה ב-2018.
11 מושבי מליאת המועצה התחלקו בין 7 רשימות. רשימות "אלעדל ואלאסלח" בראשות מוחמד מרענה ו"אלעילם ואלאימאן" בראשות ראש המועצה הקודם אחמד בריה זכו ב-3 מושבים כל אחת, ורשימות "אלאיכלאס", "אלבר ואלתקוא", "אלנהדה ואלחק" ו"אלנור" זכו במנדט כל אחת. רשימתו של מרעי לא נבחרה למועצה והוא נחשב על פי חוק לחבר המועצה ה-12. גם בבחירות אלו ייבחרו 11 נציגים למועצה.
פסוטה
ראש המועצה המקומית פסוטה אדגאר דכואר נבחר ב-2018 לכהונה נוספת.
מספר חברי המועצה בבחירות אלו הוא 9.
פקיעין (בוקייעה)
ראש המועצה המקומית פקיעין סויד סויד נבחר ב-2018 לכהונה נוספת.
מספר חברי המועצה בבחירות אלו הוא 9.
פרדס חנה-כרכור
ראש המועצה המקומית פרדס חנה-כרכור היא הגר פרי יגור, ראש סיעת בשבילנו, שנבחרה לראשונה בבחירות 2018 לאחר שניצחה בסיבוב שני את ראש המועצה אלדד בר כוכבא ראש "הרשימה העצמאית". בינואר 2023 הודיע בר כוכבא כי יתמודד פעם נוספת על ראשות המועצה. בדצמבר 2022, הודיע חבר המועצה אביעד סיני מטעם סיעת "בשבילנו" שפרש מהקואליציה ביולי אותה שנה, על הקמת תנועה מקומית חדשה והתמודדות על ראשות העיר מטעמה. אייל כגן, המכהן כיו"ר האופוזיציה, הודיע גם הוא על מועמדותו לראשות המועצה המקומית.
במועצה היוצאת 15 מושבים: "בשבילנו" עם 4 מנדטים, "הרשימה העצמאית", "טוב במושבה" ו"הרשימה הדתית המאוחדת" עם 2 מנדטים כל אחת ו-5 רשימות עם מנדט יחיד: "הרשימה החברתית מעודה אפרים", "חייבים לשנות", הבית היהודי, "מושבה אחת" ו"רשימת אזרחים ותיקים". גם בבחירות אלו ייבחרו 15 נציגים למועצה.
פרדסיה
ראש המועצה המקומית פרדסיה טל גורקי מכהן בתקופת כהונה שנייה.
מספר חברי המועצה בבחירות אלו הוא 9.
פתח תקווה
ראש עיריית פתח תקווה, רמי גרינברג, מתמודד בבחירות אלו, כמו בקודמות, הן לראשות העיר והן למועצה עם רשימה עצמאית, "התאחדות". בבחירות הקודמות, גרינברג ניצח את ראש העיר המכהן איציק ברוורמן ו-3 מועמדים נוספים בסיבוב אחד בבחירות לראשות העיר, והוביל את רשימתו למספר המושבים הגבוה ביותר במועצה עם 5 מנדטים. בבחירות לראשות העיר, מתמודדים נגד גרינברג יושב ראש האופוזיציה וראש העיר לשעבר אורי אהד, פעיל הימין הדתי הצעיר אור ברק, המשנה לראש העיר אורנה דוידאי וחבר המועצה ומתנגדו החריף של גרינברג גנאדי בורשבסקי.
בבחירות הקודמות למועצת העיר, שמספר חבריה עלה אז מ-27 ל-29, קיבלה סיעת "התחדשות" של ראש העיר הנכנס גרינברג 5 מנדטים והייתה לסיעה הגדולה ביותר, סיעות "יש עתיד" בראשות רון כץ ו"ש"ס" בראשות אוריאל בוסו קיבלו שתיהן 4 מנדטים, סיעות "אכפ"ת בראשות ברוורמן", "הביצועיסטים" בראשות אורי אהד ו"הבית היהודי" בראשות איציק דיעי קיבלו כל אחת 3 מנדטים, סיעות "מחוברים", "מצטיינים עם גנאדי" ו"יהדות התורה" קיבלו כל אחת שני מנדטים וסיעת "הליכוד" בראשות משה משה, שראש הממשלה בנימין נתניהו לא תמך בה וקרא לבחור אך ורק בגרינברג ובסיעתו, קיבלה מנדט אחד בלבד.
בבחירות אלו ייבחרו בשנית 29 חברים למועצה. צביקה וישנגרד, חבר הנהלת העיר מטעם סיעת "הבית היהודי" וראש האגף לתרבות יהודית במועצה היוצאת, יוביל רשימה מאוחדת של "הציונות הדתית" (המיתוג מחדש של "האיחוד הלאומי – תקומה") והבית היהודי בבחירות. רשימת "עוצמה לפתח תקווה", המתמודדת מטעם מפלגת עוצמה יהודית תתמודד בראשות גילה בן נאים, ששימשה כחברת מועצה בטעם הבית היהודי בשנים 2018–2021. בנוסף רשימת "חוזה חדש" בראשות בת חן סולמי תתמודד למועצת העיר.
צפת
ראש עיריית צפת הוא שוקי אוחנה, איש הליכוד, שנבחר לראשון לתפקיד ב-2018 לאחר סיבוב שני. מולו יתמודדו איש יחסי הציבור שלום אלבז, הקבלן ציון טויטו, חבר המועצה ומנכ"ל תפן יוחאי עזרא.
נציגי הציבור החרדי בעיר צפויים להציג מועמד משלהם לראשות העיר, אך נכון לחודש יולי 2023 טרם הכריזו על כך באופן רשמי.
קדומים
ראש מועצת קדומים חננאל דורני המכהן בתפקיד מאז 2007 הודיע במאי 2023 על פרישה מתפקידו ותמיכה בעוזאל ותיק, ששימש עד אז כמנהל אגף במשרד הפנים.
מספר חברי מועצת העיר בבחירות 2018 ובבחירות 2023 עומד על 9.
קדימה-צורן
ראשת המועצה המקומית קדימה-צורן היא קרן גרין שזכתה לראשונה בתפקיד בסיבוב השני. מולה מתמודדת מנכ"לית פורום הגיל הרך דנית ברביבאי.
מספר חברי המועצה בבחירות אלו הוא 13.
קלנסווה
ראש המועצה המקומית קלנסווה עבד אל באסט סלאמה נבחר בסיבוב השני לתקופת כהונה נוספת.
מספר חברי המועצה בבחירות אלו הוא 13.
קצרין
בראשות המועצה המקומית קצרין עומד דימי אפרצב, לו זו קדנציה שנייה בתפקיד.
9 המושבים במועצה היוצאת התחלקו בין רשימות "הקצרינעים" בראשות אפרצב ו"קצרין תנצח" עם ארבעה מנדטים כל אחת ורשימת "יחד למען אחדות קצרין" עם המנדט התשיעי. גם בבחירות אלו צפויים להיבחר 13 נציגים.
קריית אונו
ישראל גל ("הרשימה המאוחדת"), ראש עיריית קריית אונו, מכהן זו תקופת הכהונה השנייה לאחר שגבר על 3 מתחרים אחרים ב-2018. שלושה מועמדים הודיעו על התמודדות מולו: ליאת גרוסמן תמיר, שכיהנה 7 שנים כיועצת למעמד האישה בעיריית קריית אונו וכן בתפקיד הממונה למניעת אלימות סמים ואלכוהול בעיר, מיכל רוזנשיין ממפלגת יש עתיד, שכיהנה כמנהלת אגף השירות בעירייה ושי דבורה, עו"ד בהכשרתו שהיה חבר מועצה בעבר.
מספר חברי מועצת העיר בבחירות אלו הוא 15.
קריית ארבע
ראש מועצת קריית ארבע הוא אליהו ליבמן שנבחר לראשונה ב-2018 לאחר שניצח את קודמו כבר בסיבוב הראשון.
בסוף אפריל 2023 הודיע חבר המועצה אליעזר רודריג על התמודדותו מול ליבמן על ראשות המועצה. באמצע מאי הודיע גם יחזקאל חסון על מועמדותו. מועמד נוסף הוא חיים פרג. בנוסף חבר המועצה אברהם ברמסון שהתמודד בבחירות הקודמות, ולבסוף פרש והביע תמיכה בליבמן מתכוון להתמודד שוב לראשות המועצה.
קריית אתא
יעקב פרץ, המכהן בתפקיד ראש העירייה מאז שנת 1996, נבחר בבחירות ב-2018 לאחר שהיה מתמודד יחיד על התפקיד. מולו תתמודד חברת המועצה ויו"ר האופוזיציה הילה שלם (סיעת "הילה שלם והתושבים"), שזכתה בבחירות הקודמות בשלושה מנדטים בבחירות למועצה.
מספר חברי מועצת העיר בבחירות אלו הוא 17.
קריית ביאליק
ראש העירייה, אלי דוקורסקי, שנבחר לראשונה ב-2008, נבחר כמועמד יחיד לראשות העיר. גם עו"ד מימון פאר הכריז על התמודדותו לראשות העיר יחד עם רשימה חדשה.
מספר המושבים במועצת העיר היוצאת ובמועצה הנכנסת הוא 15.
קריית גת
אבירם דהרי, המכהן כראש עיריית קריית גת מאז 2003, נבחר ב-2018 לתקופת כהונה נוספת ברוב של 51%. באפריל 2022 הודיע חבר המועצה יקיר שינדלר שזכה ל-30% בבחירות הקודמות כי בכוונתו להתמודד נגד אבירם דהרי ברשימה משותפת עם שי זולדן שזכה ל-15% בבחירות הקודמות. כפיר סויסה מנכ"ל משרד התרבות והספורט, פרש מתפקידו ביוני 2023 כדי להתמודד על ראשות העיר. ביולי 2023 החליטה הוועדה המוניציפלית של הליכוד לתמוך בכפיר סויסה. דהרי עתר לבית הדין של המפלגה ובית הדין קבע על קיום פריימריז בסניף המקומי. הפריימריז התקיימו ב-15 באוגוסט ובסופם דהרי ניצח את סויסה.
מספר המושבים במועצת העיר היוצאת ובמועצה הנכנסת הוא 17.
קריית טבעון
ראש המועצה המקומית קריית טבעון הוא עידו גרינבלום שנבחר לתפקיד ב-2018 בסיבוב שני.
מספר חברי המועצה בבחירות אלו הוא 13.
קריית ים
ראש עיריית קריית ים המכהן הוא דוד אבן צור שנבחר לראשונה לתפקיד ב-2013. את רשימת הציונות הדתית יוביל דוד נמר.
מספר המושבים במועצת העיר היוצאת ובמועצה הנכנסת הוא 15.
קריית יערים
לקראת בחירות 2018 למועצת קריית יערים (טלז סטון) התאחדו או פרשו הסיעות השונות במועצה והוגשה רק רשימה אחת בראשות ראש המועצה אברהם רוזנטל, המכהן בתפקיד משנת 1996, ואחריו ברשימה יצחק רביץ. ראש המועצה והרשימה הוכרזו בנבחרים אך בטרם נכנסה המועצה החדשה לתוקף נפטר רוזנטל מדום לב. רביץ מונה לממלא מקום עד לבחירות המיוחדות ב-9 בינואר 2019 בהן ניצח רביץ את המועמד העצמאי יענקי פלאי.
לקראת הבחירות הקרובות צפויה סיעת ש"ס בעיר להריץ מועמד מטעמה כנגד יצחק רביץ בהתאם לכלל הדילים הארציים.
מספר המושבים במועצה היוצאת ובמועצה הנכנסת הוא 9.
קריית מוצקין
מספר המושבים במועצת העיר עלה מ-15 במועצה היוצאת ל-17 במועצה הנכנסת.
קריית מלאכי
ראש העירייה המכהן של קריית מלאכי, אליהו (ללו) זוהר ("הבית היהודי"), נבחר ב-2018 לכהונה שנייה בתפקיד. הודיע כי בכוונתו להתמודד לקדנציה שלישית ב-2023. מולו צפוי להתמודד ראש האופוזיציה במועצת העיר היוצאת ויו"ר סיעת הצעירים, אליאור עמר.
בבחירות 2018 התחלקו 13 המושבים במועצת העיר התמודדו עשר רשימות, מתוכן נבחרו שבע: רשימת "הבית היהודי" ורשימת "התאחדות הספרדים אהבת ישראל חב"ד" זכו ב-3 מושבים כל אחת. רשימת "צעירים 2018" ורשימת "התקווה לעידן חדש" זכו בשני מנדטים כל אחת. רשימת "קריה אחת", איחוד של הקהילה האתיופית ומפלגת העבודה, רשימת "הכח לתושבים" ורשימת "הליכוד" זכו במנדט אחד כל אחת. בבחירות אלו מספר המושבים במועצת העיר יעלה ל-15.
"רוח חדשה", רשימה עצמאית חדשה בראשות יעקב טלה, ראש הגרעין התורני העיר, תתמודד על מקום במועצה בתמיכת מפלגת הציונות הדתית.
קריית עקרון
ראש המועצה המקומית קריית עקרון המכהן הוא חובב צברי, לו זו קדנציה שנייה בתפקיד. מאיר בלעיש, לשעבר ממלא מקום ראש עיריית בית שמש, הודיע על התמודדותו לראשות המועצה.
מספר חברי המועצה בבחירות אלו הוא 11.
קריית שמונה
ראש עיריית קריית שמונה הוא אביחי שטרן שניצח את קודמו ניסים מלכה בסיבוב הבחירות השני. מולו יתמודדו עו"ד אביבה ויצמן זריהן, חבר מועצת העיר אלי זעפרני וסגן ראש העיר אופיר יחזקאלי.
מספר חברי מועצת העיר בבחירות אלו הוא 13.
קרני שומרון
ראש המועצה המכהן של קרני שומרון הוא יגאל להב לו זו כהונה שנייה בתפקיד, להב הודיע כי יתמודד לקדנציה שלישית ומולו מתמודד יהונתן קוזניץ ברשימת "דורות".
מספר חברי המועצה בבחירות אלו הוא 11.
ראמה
ראש המועצה המקומית ראמה המכהן, שאוקי לטיף, התמודד ב-2018 כמועמד יחיד וזכה לתמיכה של 87.61% מהקולות.
מספר חברי המועצה בבחירות אלו הוא 9.
ראש העין
ראש העירייה המכהן של ראש העין הוא שלום בן-משה, שנבחר לראשונה בסיבוב בראשון ב-2013 ובשנית ב-2018, אז נזקק לסיבוב השני כדי לנצח. נכון לתחילת יוני 2023 נטען על ידי גורמים מטעם שלום בן משה שהוא שוקל פרישה. המתמודדים על ראשות עיריית ראש העין הם: חבר המועצה עומר רצון, אל"ם רז שגיא, אשר התמודד נגד בן משה ב-2018, עורך הדין ישי אדוארד רני גבריאל. וחבר המועצה לשעבר עו״ד נתנאל אחרק
ראש פינה
ראש מועצת ראש פינה הנוכחי הוא מוטי חטיאל שזכה לראשונה בתפקיד בבחירות 2018, בהם ניצח בסיבוב השני. נכון לתחילת אוגוסט 2023 אין מתמודד נגד חטיאל.
ראשון לציון
בראשות עיריית ראשון לציון עומד רז קינסטליך (סיעת "רק ביחד", שהיא איחוד סיעות בין סיעתו של קינסטליך, "הירוקים + הצעירים" וסיעת "דרך חדשה" בראשות סגנית ומ"מ ראש העיר, ליאל אבן-זהר), אשר ניצח בבחירות 2018 בסיבוב השני את דב צור, אשר כיהן כראש העיר בין השנים 2008–2018. צור הודיע בסוף מאי 2023 כי לא יתמודד פעם נוספת על ראשות העיר.
בתחילת חודש אוגוסט הודיע המשנה לראש העיר ומחזיק בתיק התחבורה איציק אבשלומוב על התמודדות לראשות העיר והקמת רשימה חדשה למועצת העיר "ראשון אחרת". מנגד, קינסטליך זוכה לתמיכה רחבה מרשימות אשר צפויות להתמודד. ביניהן: רשימה בראשות חבר המועצה איתן שלום, רשימת "ראשונים" בראשות סגן ראש העיר מקסים בביצקי, ישראל ביתנו, רשימת "ראשון בכיוון הנכון" בראשות אייל מושיוב שכיהן בעבר כמשנה לראש העיר בתקופת דב צור, סיעת הליכוד המקומית בראשות המשנה לרה"ע יוסי חממי כשאחריו ברשימה חבר המועצה מן האופוזיציה דורון אוזן, רשימת "ראשון אחת" בראשות סגן ומ"מ ראש העיר מוטי עג'מי (שנתמכת על ידי מפלגת העבודה), רשימת "פז" בראשות חבר המועצה הוותיק אסף דעבול, סיעת "מאמינים בראשון" בראשות חבר המועצה שמואל ג'מיל יחד עם סיעת "הציונות הדתית" בראשות חבר המועצה נועם חדד.
מועצת העיר היוצאת והנכנסת מונות 29 מושבים.
רהט
ראש העירייה המכהן ברהט הוא עטא אבו מדיגם, שנכנס לתפקיד בנובמבר 2022, בעקבות הסכם רוטציה שנחתם על רקע משבר קואליציוני שאירע ב-2019.
במועצת העיר היוצאת היו 17 מקומות ובבחירות אלו עלה מספרן ל-19.
רחובות
רחמים מלול, המכהן כראש עיריית רחובות מאז מרץ 2009 מטעם הליכוד, ונבחר ב-2018 לתקופת כהונה נוספת כמועמד יחיד עם תמיכה של 63.16%, הודיע על כוונתו להתמודד גם ב-2023, אך במסגרת רשימה חדשה בשם "אחדות". מולו יתמודדו ראש סיעת "רחובותי" וסגן ראש העיר לשעבר מתן דיל, סגן ראש העירייה יניב מרקוביץ', זהר בלום, מחזיק תיק החינוך בעירייה, והפעיל החברתי אפרים קפרא במסגרת רשימה חדשה בשם "קולנו" שניסה להתמודד ב-2018 אך נפסל.
חבר המועצה אביב איטח יתמודד על ראשות רשימת הליכוד בעיר, ממנה פרש כאמור ראש העיר רחמים מלול. חבר המועצה לשעבר שוקי קרומר הודיע שיתמודד בראש רשימה חדשה בשם "הבית של האזרחים הוותיקים והתרבות".
מספר חברי מועצת העיר עלה ב-2018 מ-23 ל-25, מספר שנותר בעינו גם בבחירות אלו.
ריינה
ראש מועצה מקומית ריינה הוא ג'מיל בסול.
רכסים
מועצה מקומית רכסים עברה בעשורים שקדמו לבחירות תהליך התחרדות שבעקבותיו רוב מוחלט של חברי המועצה המכהנים כיום הם חרדים המיוצגים ברשימת "שי" המשותפת למפלגות דגל התורה וש"ס. זהות מועמדה לראשות המועצה נקבע בהסכם רוטציה בין המפלגות, ולפי הסכם זה נציג ש"ס דן כהן שכיהן בתפקיד בשנים 2008–2013 ושוב מ-2018, אז הוכרזו כהן ורשימת "שי" כזוכים, לאחר שהיו מועמדים יחידים, אמור להיות מוחלף על ידי נציג דגל התורה יצחק רייך. באוגוסט 2023 דווח כי קבוצה של פעילים ליטאיים שוקלת להתמודד ברשימה עצמאית למועצה ואולי אף להציג מועמד לראשות המועצה מול רייך.
מספר המנדטים במועצה עלה בבחירות 2018 מ-9 ל-11 ונשאר 11 ב-2023.
רמלה
מספר חברי המועצה הנבחרים עלה בבחירות 2018 מ-17 ל-19 ונשאר בעינו בבחירות אלו. אורלי ארביב, המשנה לראש העיר ומי שהייתה מס' 2 בליכוד ברמלה, פרשה מהסיעה והיא מתמודדת למועצה בראש רשימת "אור עולה ברמלה".
רמת גן
ראש העירייה המכהן של רמת גן הוא חבר הכנסת והשגריר לשעבר כרמל שאמה הכהן, שאמה ניצח לאחר מערכת בחירות סוערת את קודמו בתפקיד ישראל זינגר בסיבוב שני, כאשר בסיבוב הראשון השתתפו 6 מועמדים מתוך 9 מועמדים שהודיעו תחילה על כוונתם להתמודד לתפקיד. ליעד אילני, מי שהתמודד ב-2018 ולאחר הבחירות התמנה לתפקיד מ"מ וסגן ראש העיר, הודיע באפריל 2021 על התפטרותו מהקואליציה העירונית. בסוף 2021 הודיע אילני, ראש האופוזיציה העירונית, על התמודדות מול שאמה הכהן על תפקיד ראש העיר.
בבחירות למועצה שהתקיימו ב-2018 נבחרו 13 רשימות מתוך 19 שהתמודדו, והן התחלקו בין 25 מושבים: סיעות "רמת-גן שלנו בראשות ליעד אילני", "רמת גן אחת בראשות כרמל שאמה הכהן" ו"זינגר לרמת גן" זכו ב-3 מושבים כל אחת, "הרמתגנים עם אביהוא", "יש עתיד", "הליכוד", "מרצ", "רשימת הצעירים" ו"הסיעה הדתית" ב-2 מושבים כל אחת, ו"רמת גן בראש", "רמת גני", "כח לאזרחים ותיקים" ו"תנופה ירוקה" זכו במושב אחד כל אחת. גם בבחירות אלו ייבחרו 25 נציגים.
רמת השרון
ראש עיריית רמת השרון המכהן הוא אבירם גרובר מסיעת "בית", המכהן בתפקיד מאז 2016, שנבחר ב-2018 בשנית בסיבוב בחירות שני. ראש העיר לשעבר, יצחק רוכברגר, שהורשע בעבירות מרמה והפרת אמונים, רישום כוזב במסמכי תאגיד וזיוף מסמך, ונשלח לעבודות שירות על כך, הודיע כי יתמודד על ראשות העיר מול גרובר, לאחר שנפסל מהתמודדות בבחירות 2018. מועמדת שלישית היא קרן מקסימוב ברנדס. עו"ד גַיִיל שורש, בכירה לשעבר במוסד, מועמדת מטעם סיעת "רמת השרון חופשית".
מספר חברי מועצת העיר בבחירות אלו הוא 17.
רמת ישי
ראש מועצת רמת ישי הוא עופר בן אליעזר (רשימת "רמה"), המכהן בתפקיד ברציפות מאז 2008, נבחר ב-2018 לתקופת כהונה נוספת. מולו יתמודד אסף אוברלנדר.
במועצה שנבחרה ב-2018 מכהנים 9 חברי מועצה המייצגים 5 רשימות שונות וגם בבחירות אלו ייבחרו 9 נציגים.
רעננה
ראש עיריית רעננה הוא חיים ברוידא (רשימת "חיים ברעננה") שניצח בסיבוב שני את קודמו בתפקיד איתן גינזבורג מרשימת "לב", שנבחר כעבור מספר חודשים לכנסת.
החל מספטמבר 2021, המועצה ברעננה היא מועצה לעומתית. 10 מתוך 19 חברי המועצה הצליחו לשלול את שכר הסגנים ועיכבו את אישור התקציב. בעקבות כך, המועצה הייתה בסכנת פיזור. אך לבסוף העבירה תקציב ולא התפזרה.
מספר חברי מועצת העיר בבחירות אלו הוא 19. מפלגת יש עתיד הודיעה כי רשימה מטעמה תתמודד למועצת העיר, את הרשימה יובילו זהבה לנדמן ואורי זנקו שהם היו"רים של המפלגה בעיר.
שבלי - אום אל-גנם
ראש המועצה המקומית שבלי - אום אל-גנם הוא מוניר שיבלי שנבחר ב-2018 כמועמד יחיד בסיבוב השני לאחר שהמועמד השני שעלה לסיבוב השני פרש.
מספר חברי המועצה בבחירות אלו הוא 9.
שגב-שלום
ראש המועצה המקומית שגב שלום הוא עאמר אבו מעמר.
בבחירות 2018 התחלקו 11 המקומות במועצה בין 5 רשימות, בראשן "שגב שלום המאוחדת" בראשות ראש המועצה עאמר אבו מעמר שזכתה ב-6 מושבים. גם בבחירות 2023 ייבחרו 11 מנדטים.
שדרות
בבחירות הקודמות ובבחירות אלו נבחרים 15 מועמדים למועצת העיר.
שוהם
ראש מועצה מקומית שוהם המכהן הוא איתן פטיגרו מרשימת "שוהם שלנו" שנבחר לתפקיד ב-2018. במאי 2023 הודיע פטיגרו שלא יתמודד לכהונה שנייה. על התפקיד מתמודדים סגן ראש המועצה לשעבר גלעד רבינוביץ, שהתמודד לתפקיד גם ב-2018, וחברת המועצה לשעבר דפנה רבינוביץ.
מספר חברי המועצה בבחירות אלו הוא 13.
שלומי
ראש מועצה מקומית שלומי הוא גבריאל נעמן.
מספר חברי המועצה בבחירות אלו הוא 9.
שעב
ראש המועצה המקומית שעב הוא מחמוד בוקאעי שנבחר לתפקיד ב-2018 בסיבוב השני לאחר סיבוב ראשון בו התמודדו על התפקיד 6 מועמדים.
מספר חברי המועצה בבחירות אלו הוא 9.
שפרעם
ראשות עיריית שפרעם הוא עורסאן יאסין שכיהן בשנים 1998 - 2008 ונבחר שוב לתפקיד ב-2018 מול 3 מועמדים אחרים.
תל אביב יפו
רון חולדאי, המכהן כראש עיריית תל אביב-יפו מ-1998, הודיע שיתמודד לקדנציה שישית. מולו יתמודדו השרה וחברת הכנסת לשעבר מטעם מפלגת יש עתיד, אורנה ברביבאי, שפרשה מהכנסת לטובת ההתמודדות, עורך הדין ראובן לדיאנסקי, לשעבר סגן ראש העירייה וראש רשימת "חי - חילונים ירוקים" הודיע ב-5 ביוני 2023 שיתמודד לראשות העיר, לדיאנסקי מוביל את האג'נדה החילונית-ליברלית ואת הנושאים הירוקים בתל אביב. בנוסף, הצהירה על התמודדותה חברת המועצה ציפי ברנד מסיעת רוב העיר בספטמבר 2022 ועל השתייכות ברמה הארצית למפלגת המחנה הממלכתי. חבר הכנסת לשעבר יובל צלנר מתמודד אף הוא לראשות העירייה.
עמוס שפירא פרש מהמירוץ ב-20 באוגוסט 2023 והודיע כי הוא תומך בברביאי.
במרץ 2023 מיטל להבי נבחרה לקדנציה נוספת כיו"ר מרצ תל אביב-יפו וצפויה לעמוד בראש הרשימה.
תל שבע
ראש המועצה המקומית תל שבע הוא עומאר אבו רקייק שעלה בבחירות 2018 לסיבוב השני מול מתמודד נוסף שפרש וקיבל 98% תמיכה כמועמד יחיד בסיבוב זה.
בבחירות 2018 היו 13 מקומות במליאת המועצה, מספר שנשמר בבחירות אלו.
חברון
"מנהלת שירותים אזרחיים" היא גוף מוניציפלי ייחודי ששטח פעילותה הוא האזרחים הישראלים והנכסים שברשותם שבאזור H-2 שבחברון (שטח היישוב היהודי בחברון), זאת במקביל לפעילות עיריית חברון הפלסטינית. המנהלת הוקמה ב-2017 ומונה לה ראש מנהלת (תחילה אברהם בן יוסף ואחריו הרב הלל הורוביץ שהתפטר בסוף 2021). הבחירות הראשונות למנהלת ולראשה נערכו ב-20 בספטמבר 2022. בבחירות זכה אייל גלמן ראש רשימת "לב בנים".
שער השומרון
המועצה המקומית שער השומרון הוקמה במאי 2022 כאיחוד של היישובים "עץ אפרים" ו"שערי תקווה". ראש המועצה הראשון, אבי רואה, מונה באותו חודש לתקופה של 4 שנים ולא צפויות להיערך בחירות במועצה עד 2026.
תל מונד
הבחירות הקודמות במועצה מקומית תל מונד התקיימו ב-24 בנובמבר 2020 לאחר 3 שנות כהונה של ועדה קרואה מטעם משרד הפנים ובהן גברה לין קפלן גברה בסיבוב שני על המועמד אבי אליהו בגלל הזמן הקצר שעבר מאז בחירות אלו לא תשתתף המועצה בבחירות הכלליות.
Parted
גנו פרטד (באנגלית: GNU Parted, קיצור של המילים: Partition Editor) הוא כלי ליצירה, עריכה ומחיקה של מחיצות במערכות ההפעלה לינוקס וגנו הארד (GNU Hurd).
הכלי מבוסס קוד פתוח, נכתב בשפת C ופותח על ידי אנדרו קלאוזן (Andrew Clausen) ולנרט בוינטנאק (Lennert Buytenhek).
שימוש
באמצעות מספר פקודות ניתן ליצור, למחוק, לשנות גודל, ולהעתיק מחיצות במערכות קבצים שונות: ext2, swap, FAT, FAT32, HFS, jfs, ntfs, ufs, xfs.
כלי זה שימושי בארגון מחיצות בדיסק הקשיח, יצירת שטח עבור מערכות הפעלה חדשות והעתקת נתונים אל דיסקים קשיחים.
השימוש הסטנדרטי בכלי parted, הוא כדלקמן:
ארנסטו בליס
ארנסטו בליס (בספרדית: Ernesto Antonio Belis; 1 בפברואר 1909) היה כדורגלן ארגנטינאי, ששיחק בעמדת הבלם.
אות מלחמת ששת הימים
אות מלחמת ששת הימים הוא אות מערכה המוענק על ידי צה"ל או משרד הביטחון למשתתפים במלחמת ששת הימים, מכוח החלטות ועדת השרים לענייני סמלים וטקסים.
הזכאות לאות
את האות קיבלו האנשים הבאים: בני משפחה של זכאים שנפטרו יכלו להגיש בקשה ולקבל את העיטור בשמם.
האות
במרכז האות פסים בצבע תכלת ולבן כצבעי דגל המדינה, בצדדים מופעים פסים רחבים של כחול ואדום - צבעי הניצחון והגבורה.
ככל אותות המערכה בישראל, האות מעוצב בצורת סרט בגודל 40×10 מ"מ המחובר באמצעות סיכות לבגד. לאחר מלחמת לבנון השנייה החל ייצור האות ממתכת מצופה אמייל.
חייל שקיבל צל"ש במהלך המלחמה עונד אותו על גבי האות.
סופיה (סרט, 2018)
סופיה (באנגלית: Sofia) הוא סרט דרמה בלגי משנת 2018, שנכתב ובוים על ידי מריאם באנמ'ברק-אלויסי. הסרט הוצג לראשונה בפסטיבל הקולנוע בקאן, שהתקיים בשנת 2018. באותו הפסטיבל, זכתה באנמ'ברק-אלויסי על הסרט בפרס בקטגוריית "התסריט הטוב ביותר".
בנוסף לכך, הוא קיבל תשואות טובות מן הקהל בפסטיבל, תוך שהופנו כלפיו שבחים.
עלילה
הסרט מתרחש בקזבלנקה והוא מספר על נערה בשם סופיה, שאינה יודעת שהיא בהיריון עד שהיא נכנסת לעבודה. בת דודתה, לנה, סטודנטית לרפואה מבינה מה קורה לסופיה ולוקחת אותה לבית חולים. במרוץ נגד הזמן, בית החולים מעניק לצעירה 24 שעות כדי לספק תיעוד של אביו של הילד לפני התראה המשטרה.
יחד עם בת דודתה, סופיה מנסה לאתר את הבחור שפגשה רק פעם אחת.
עפרורוניים
עפרורוניים או לביאסיניים (שם מדעי: Lebiasinidae) היא משפחת דגי גרם שוכני מים מתוקים מסדרת החריתאים. הם שוכנים באמריקה הדרומית ובכמה אגמים בקוסטה ריקה ופנמה. רבים מהם הם דגי נוי נפוצים באקווריום. חלקם מכונים בשם טטרות.
חלק מהמינים (בעיקר מהסוגים Lebiasina ו-Piabucina) שוכנים במורדות הרי האנדים באגמים קרים, אך רוב המינים מעדיפים אזורים טרופיים וסובטרופיים.
רחל ירון
רחל ירון (נולדה ב-19 בדצמבר 1994) היא מוזיקאית, זמרת-יוצרת ישראלית.
ביוגרפיה
ירון נולדה בקריית אונו, כבתם של אורי ורונית ירון. אביה, שהיה תת-אלוף בצה"ל, נפטר מסרטן כשהייתה בת 5, דבר שהשפיע לעתיד רבות על יצירתה המוזיקלית. כשהייתה בת 10, אמה התחתנה בשנית והמשפחה עברה לשוהם.
ירון למדה באולפנית ישורון בפתח תקווה, ובשנת 2012 יצאה בשאלה. שירתה בצה"ל כמדריכת נוער בחיל החינוך.
קריירה מוזיקלית
בשנת 2014 הוציאה מיני-אלבום (EP) בשם "ימים של חוסר", בהפקת רועי אביטל ותום אלבז, הכולל חמישה שירים שכתבה והלחינה. בעקבות צאתו החלה להופיע ברחבי הארץ.
אלבום הבכורה: "רחל ירון"
בשנת 2016 יצא אלבום הבכורה שלה הנושא את שמה, בהפקת המוזיקאי עמית ארז. ירון כתבה והלחינה את כל השירים באלבום, למעט "אני מתגעגע שוב" שהלחינה למילותיו של יהודה עמיחי. מהאלבום יצאו כסינגלים השירים "הזדמנות אחרונה", "עיניים" ו"בכל הלילה". בהופעת ההשקה לאלבום בתיאטרון תמונע אירחה ירון את עמית ארז ואיה זהבי פייגלין. באותה שנה הופיעה לראשונה בפסטיבל אינדינגב.
מיני אלבום: "עשרים מילים"
בשנת 2017 הוציאה מיני אלבום נוסף בשם "עשרים מילים" הכולל ארבעה שירים. בעקבות צאתו הוזמנה להתארח בהופעה של יהוא ירון במועדון הבארבי.
אלבום שני: "פעם ביום"
בשנת 2018, במהלך העבודה על אלבומה השני, עלתה ירון בהופעה משותפת עם המוזיקאית אביגיל קובארי בבמה המרכזית של פסטיבל אינדינגב. בשנת 2019 יצא האלבום השני שלה, "פעם ביום", שאותו הפיק המוזיקאי אור בהיר. ירון כתבה והלחינה את כל שירי האלבום, פרט לשיר "ממנו וממך" שאת מילותיו כתבה מאיה אברמובסקי. שיר הנושא של האלבום יצא כסינגל ונכנס לרשימות ההשמעה של כאן 88 וגלגלצ. את השיר כתבה ירון על אביה, והקליפ הרשמי שלו מלווה בסרטוני ילדות מקוריים של המשפחה. השיר "לרוץ מהר" יצא כסינגל השני מהאלבום במרץ 2019, והושמע גם הוא בכאן 88 ובגלגלצ.
בשנת 2020, שולב השיר "פעם ביום" בפסקול העונה השנייה של הסדרה "תאג"ד", לצד השיר "תשליך" מאותו אלבום.
מלחמת העצמאות הסקוטית הראשונה
מלחמת העצמאות הסקוטית הראשונה (באנגלית: First War of Scottish Independence; בגאלית סקוטית: First War o Scots Unthirldom) התרחשה בין השנים 1296–1328 בין ממלכת סקוטלנד וממלכת אנגליה. המלוכה האנגלית ראתה פרצה במשבר ירושה בסקוטלנד להאדיר את השפעתה וסמכותה על האחרונה ולבסוף החלה בפלישות לתוך סקוטלנד להביא לסיפוח שלה לתוך אנגליה.
במהלך המלחמה נחלו האנגלים מספר ניצחונות צבאיים מרכזיים אך לבסוף הגלגל התהפך לטובת סקוטלנד עם עלייתו של רוברט הראשון, מלך סקוטלנד. המלחמה הסתיימה בהסכם אדינבורו-נורת'האמפטון שהשיב את הגבול בין הממלכות כפי שהיה לפני המלחמה וקבע שסקוטלנד ממלכה ריבונית בהסכמת שני הצדדים.
רקע
מאז הכיבוש הנורמני של אנגליה בידי ויליאם הראשון בשנת 1066, מלכי סקוטלנד הביעו את נאמנותם למלכי אנגליה, משמע שבמות המונרך הסקוטי המכהן היה על סקוטלנד לבחור את יורש העצר שלה רק בהסכמת המלוכה האנגלית. למלכי סקוטלנד ומלכי אנגליה היו שטחים בממלכות אחד של השני אך החוקה האנגלית פעלה בשטחים של מלך אנגליה בסקוטלנד כמו גם בשטחים של מלך סקוטלנד באנגליה.
משבר הירושה הסקוטי
בשנת 1286 נפטר אלכסנדר השלישי, מלך סקוטלנד. בנו ויורשו, אלכסנדר מסקוטלנד נפטר שנתיים קודם לכן ולאלכסנדר לא היה יורש. נכדתו, מרגרט, העלמה מנורווגיה, בתם של מרגרט מסקוטלנד (בתו של אלכסנדר השלישי, נפטרה בשנת 1283) ואריק השני, מלך נורווגיה, הייתה אז רק בת שלוש ולפני מותו של אלכסנדר היא הוכרה בתור יורשת עצר. עקב גילה הצעיר, בעת מותו של אלכסנדר מועצה של שישה אנשי אצולה בשם "השומרים" לקחו את הכוח והפכו לראשי הסמכות בממלכה הסקוטית בפועל. ל"שומרים" היו שלושה תפקידים מרכזיים:
"השומרים" תכננו תחילה לחתן את מרגרט עם אדוארד, בנו הבכור ויורשו של אדוארד הראשון, מלך אנגליה. ההכנות לחתונה בין היורשים הסתיימו בשנת 1290 כאשר הסכם בירגהם הסדיר את החתונה וקבע שסקוטלנד היא ממלכה ריבונית ושווה במעמדה לממלכת אנגליה. בנם של אדוארד ומרגרט יירש את ממלכת סקוטלנד וממלכת אנגליה יחדיו, מה שעלול היה להביא לאוניה פרסונלית. האצולה הסקוטית הביאה לחתימת ההסכם בשביל למנוע שתסופח לתוך אנגליה כפי שקרה לנסיכויות ויילס במלחמתם של אלו נגד האנגלים.
עניין היורש של אדוארד ומרגרט ירד מהפרק כאשר בשנת 1290, בדרכה לסקוטלנד באונייה בים הצפוני, מרגרט נפטרה בגיל 7 עקב חולי. במותה החל משבר ירושה חדש בסקוטלנד שראה שני מועמדים מרכזיים לירושת המלוכה. הראשון היה ג'ון דה באליול מבית באליול, צאצא של דייוויד הראשון, מלך סקוטלנד מהמאה ה-12. המועמד השני היה רוברט דה ברוס מבית ברוס, בית אצולה חזק בסקוטלנד שהיה מקורב לאלכסנדר השלישי.
ההשפעה האנגלית
מחשש למלחמת אזרחים על הירושה הסקוטית האצולה הסקוטית קראה אדוארד הראשון מאנגליה לבחור מי מבין שני המועמדים יהפוך למלך סקוטלנד. אדוארד בחר את היורש לכתר הסקוטי לפי נאמנותו למלוכת אנגליה ובכך האדיר את השפעתו על סקוטלנד. לפי בחירתו של אדוארד הראשון, בשנת 1292 ג'ון דה באליול הפך למלך סקוטלנד. בשלטונו של ג'ון אדוארד הוכיח כי כוחו רב מכוחו של מלך סקוטלנד, הוא קרא לאצולה האנגלית להשפיע על הפוליטיקה הסקוטית, ניתן לו התואר "לורד סקוטלנד", הוא דרש כוח אדם וכסף למלחמה שלו על השטחים האנגלים בממלכת צרפת והוא החל להעלות מיסים על האוכלוסייה הסקוטית ששולמו לכתר האנגלי.
אדוארד ראה את ההכרזה של ג'ון בתור בגידה והחל בפלישה של הצבא האנגלי לתוך סקוטלנד.
המלחמה
עם תחילת המלחמה הצבאות הסקוטים והאנגלים התנגשו בדאנבר (Dunbar), עיר לחופי הים הצפוני 48 קילומטרים מזרחית לאדינבורו. הניצחון האנגלי המכריע בדאנבר הביא לפיזורו של הצבא הסקוטי ולכניעתם של מנהיגי אצולה סקוטים רבי השפעה לאדוארד. הצבא האנגלי אז התקדם מזרחה לחופי הים הצפוני והפיל מספר מצודות, הגדולה שבהם הייתה אדינבורו שהחזיקה מעמד רק חמישה ימים. בתוך חמישה חודשים מאז חציית הגבול בידי הכוחות האנגלים, ג'ון, מלך סקוטלנד התפטר מתפקידו. עם התפטרותו מהכתר, כיסא אבן הגורל, שהיווה חלק טקסי מרכזי בהכתרת המלכים הסקוטים וסימלה את ריבונות סקוטלנד, נלקחה בידי אדוארד הראשון לאנגליה.
ההתנגדות הסקוטית
עם הזמן השיבה ההתנגדות הסקוטית לידיה השפעה על כל צפון סקוטלנד מלבד עיר הנמל דנדי שהוטל עליה מצור. כדי להסיר את המצור היה על צבאו של אדוארד הראשון לעבור אל תוך סקוטלנד דרך נהר פורת'. אדוארד בחר להעביר את הצבא דרך העיר סטירלינג. במהלך קרב גשר סטירלינג ספגו האנגלים תבוסה קשה, שכללה את נפילתו בקרב של יוג דה קרסינגהאם, בעוד הסקוטים ספגו אבדות מעטות שכללו את אנדרו מוריי.
הנסיגה האנגלית בסיום הקרב הביאה לנטישה אנגלית של השטחים הסקוטים שנכבשו קודם לכן. ויליאם וולאס הפך למנהיג המאבק לעצמאות סקוטלנד, הוא החל בסדרת פשיטות על הגבול עם ממלכת אנגליה, סבסד יחסים דיפלומטים וקשרי סחר עם ממלכות כגון צרפת, הכין את צבא ההתנגדות הסקוטית למתקפת נגד אנגלית ומונה ל"שומר" סקוטלנד. אדוארד הראשון היה בנקודה זאת במלחמה בצרפת. בהסדר הפסקת אש עם הצרפתים, שב אדוארד ליורק ובאמצע 1298 חצה בראש צבאו את הגבול לתוך סקוטלנד. הצבא האנגלי שהשתמש בקשתות ארוכות שיוצרו בוויילס ניצח במהלך הקרב על פלקירק מדרום לאדינבורו והיה על וולאס לסגת צפונה בעוד המוניטין שלו בפני העם, תומכיו והאצולה היה בשפל כתוצאה מההפסד.
במקום וולאס מונו שני "שומרים" חדשים להתנגדות הסקוטית, רוברט דה ברוס וג'ון קוימין, שפעמים רבות הגיעו לאי הסכמות ובתוך זמן קצר התפטר רוברט מתפקיד השומר. המגעים הדיפלומטים של וולאס עם צרפת ומדינת האפיפיור השתלמו כאשר צרפת לקחה לחסותה את ג'ון דה באליול והאפיפיור בוניפקיוס השמיני קרא לאדוארד הראשון לעצור את התקדמותו לסקוטלנד, דרישה ממנה אדוארד התעלם.
עליית בית ברוס
המאבק בין ההתנגדות הסקוטית והצבא האנגלי המשיך בשנים הבאות ובמהלך שנת 1302 נשבע רוברט דה ברוס אמונים לאדוארד הראשון. שנתיים מאוחר יותר נחל הצבא האנגלי ניצחון מכריע ורוב האצולה הסקוטית נכנעה לעליונות אנגלית. ויליאם וולאס המשיך בהתנגדותו לאנגלים עד שנת 1305, כאשר נתפס בידי האנגלים בפרברי גלאזגו, הובל ללונדון והוצא להורג לאחר משפט ראווה. זמן קצר אחר כך הוציא אדוארד צו ממשלתי שנועד להביא לסיום הריבונות הסקוטית ולהכריז על סקוטלנד כשטח כבוש של אנגליה אך הותיר סמכות מסוימת לאצולה הסקוטית.
בשנת 1306 ראה רוברט דה ברוס הזדמנות לעלות לכוח ולהאדיר את יוקרתו שלו. המלך הסקוטי האחרון, ג'ון, התפטר והיה בגלות בצרפת לאחר שנות שבי בסקוטלנד, הוא היה מקורב לאלכסנדר השלישי והיחיד שהיה יכול לאתגר את טענתו לכתר הסקוטי היה ג'ון קוימין. לכן, רצח רוברט את קוימין אך הוא עשה זאת בכנסייה, מה שנגד את חוקי הנצרות הקתולית והביא לכך שהאפיפיור קלמנס החמישי נידה אותו. חודש מאוחר יותר הוכתר רוברט בתור רוברט הראשון, מלך סקוטלנד, אך התנגדות של פלגים באצולה הסקוטית הביאו למרידות ורוברט ברח לגלות תוך מספר חודשים בלבד מאז עלה למלוכה. בשנת 1307 מת אדוארד הראשון ובנו, אדוארד השני, ירש אותו בתור מלך אנגליה. אדוארד השני, בשונה מאביו, לא היה איש צבא ולא התערב בעניינים הפנימיים של האצולה הסקוטית, מה שאפשר לעלייתו המחודשת של רוברט לכוח ולהרחבת השטחים שתחת השפעתו בדרום סקוטלנד.
בעוד מעמדה של סקוטלנד נע בין מדינה ריבונית לשטח כבוש בידי אנגליה בעל אוטונומיה, טיפח רוברט יחסים עם מדינת האפיפיור, ממלכת צרפת וממלכת נורווגיה. רוברט פתח מחדש את הפרלמנט הסקוטי בסנט. אנדרו (אנ') ומיקד את רוב כספי המיסים למלחמה עתידית נגד אנגליה שבמסגרתה עתיד לפעול להשיב את השטחים של דרום סקוטלנד ולהסדיר את עצמאות ממלכתו.